greek_downloads/Οικονομική Έκθεση MEVACO Α.Β.Ε.Ε. (2023,Εξαμηνιαία,Μητρική)/images/page_10.png
Εξαμηνιαία Οικονομική Έκθεση (1 Ιανουαρίου έως 30 Ιουνίου 2023) 
10 
 
λόγω κίνδυνος (της παγκόσμιας ύφεσης και των επιπτώσεών της) να επηρεάσει, σε ελεγχόμενο πάντως βαθμό, την 
ρευστότητα της Εταιρείας.  
 
5. Κίνδυνος αύξησης των τιμών των πρώτων υλών  
Συνεπεία της πανδημικής αλλά κυρίως της ενεργειακής κρίσης, επήλθε σημαντική διαταραχή στις αλυσίδες μεταφορών 
και εφοδιασμού με κύρια χαρακτηριστικά τις ελλείψεις σε βασικές κατηγορίες πρώτων υλών σε παγκόσμιο επίπεδο, τις 
σημαντικές και συνεχείς αυξήσεις στις τιμές των πρώτων υλών καθώς και τη σημαντική αύξηση του μεταφορικού 
κόστους. Κατά την παρούσα χρονική στιγμή ο εν λόγω κίνδυνος δεν διαφαίνεται ως ιδιαίτερα σημαντικός, καθόσον ο 
τρόπος λειτουργίας της Εταιρείας, ήτοι της παραγωγής προϊόντων κατά παραγγελία, προσδίδει σε αυτήν την 
δυνατότητα απορρόφησης και μετακύλισης των όποιων τάσεων ανατιμήσεως στους πελάτες αυτής.  
Πρέπει, ωστόσο, να σημειωθεί, ότι λόγω της αναγκαιότητας διατήρησης εκ μέρους της Εταιρείας επαρκούς αποθέματος 
ασφαλείας σε πρώτες ύλες, προκειμένου να είναι εφικτή η εξυπηρέτηση έργων άμεσης παράδοσης, υφίσταται η 
πιθανότητα ένα μέρος των ανατιμήσεων να μην είναι δυνατό να μετακυλισθεί, ενώ παράλληλα η ρωσική εισβολή στην 
Ουκρανία έχει προκαλέσει δυσμενείς επιπτώσεις στις τιμές του πετρελαίου και των παραγώγων αυτού με αρνητικά 
αποτελέσματα για τις τιμές των πρώτων υλών και ως εκ τούτου ο παρών κίνδυνος αξιολογείται ως σημαντικός και ικανός 
να επηρεάσει τα αποτελέσματα της Εταιρείας, πλην όμως κατά τον χρόνο σύνταξης της παρούσας θεωρείται ως 
απόλυτα διαχειρίσιμος.  
Η Εταιρεία για την αποτελεσματική αντιμετώπιση του εν λόγω κινδύνου προσαρμόζει ανάλογα την πολιτική των 
αποθεμάτων της και προβαίνει στη λήψη των αναγκαίων και ενδεδειγμένων μέτρων, αξιολογώντας τις εκάστοτε 
διαμορφούμενες συνθήκες.  
 
6. Κίνδυνος ενίσχυσης του ανταγωνισμού από εγχώριες και αλλοδαπές επιχειρήσεις       
Η καθετοποιημένη μορφή της Εταιρείας καθώς και οι οργανωτικές δομές που διαθέτει, της επιτρέπουν να αντιμετωπίζει 
με το βέλτιστο δυνατό τρόπο πιθανούς ανταγωνιστές τόσο από την εγχώρια όσο και από την αλλοδαπή αγορά. Η 
Εταιρεία κατορθώνει να διαφοροποιείται προϊοντικά, με έμφαση σε προϊόντα που χαρακτηρίζονται από βέλτιστη 
ποιότητα από τον υφιστάμενο ανταγωνισμό. Προς την κατεύθυνση της διαφοροποίησης συντελούν  ιδίως η ποιότητα 
των παραγομένων από την Εταιρεία προϊόντων, η παραγωγική ικανότητα που διαθέτει, η αναγνωρισιμότητα του 
ονόματος και της καλής φήμης αυτής, η ευελιξία και η προσαρμοστικότητά της, η συνέπεια και η αξιοπιστία της, καθώς 
και η ανάπτυξη μακροχρόνιων σχέσεων τόσο σε επίπεδο προμηθευτών, όσο και σε επίπεδο πελατών και ως εκ τούτου 
ο συγκεκριμένος κίνδυνος αξιολογείται ως διαχειρίσιμος και ελεγχόμενος.   
 
7. Κίνδυνος εξάρτησης της Εταιρείας από συγκεκριμένους πελάτες              
Ο συγκεκριμένος κίνδυνος, τον οποίο η Εταιρεία αντιμετωπίζει διαχρονικά, λόγω του τρόπου διάρθρωσης και 
λειτουργίας της, έχει μετριασθεί από την Διοίκηση αυτής κατά την διάρκεια των προηγουμένων χρήσεων μέσω της 
άοκνης και συστηματικής προσπάθειας για την περαιτέρω διασπορά και διαφοροποίηση του πελατολογίου της και της 
προσπάθειας ορθολογικότερης και αποτελεσματικότερης κατανομής των πωλήσεών της τόσο ανά γεωγραφική περιοχή 
δραστηριότητας όσο και ανά πελάτη.  
Πλην όμως, κατά την παρούσα χρονική στιγμή ο συγκεκριμένος κίνδυνος εξακολουθεί να αξιολογείται ως υπαρκτός και 
αρκετά σημαντικός, ιδίως σε επίπεδο επιχειρήσεων, των οποίων η ρευστότητα και συνακόλουθα η ικανότητά τους ν’ 
αποπληρώσουν εμπροθέσμως ή/και εν γένει τις υποχρεώσεις τους, εξαρτάται από αναμενόμενες από τον ευρύτερο 
δημόσιο τομέα εισπράξεις (πχ. πελάτες που έχουν άμεση σχέση με την εκτέλεση δημοσίων έργων). Ως εκ τούτου, η 
Εταιρεία είναι υποχρεωμένη αφενός μεν να προβεί σε επαναξιολόγηση αρκετών εξ αυτών και όπου καθίσταται 
αναγκαίο, να περιορίζει την όποια διασπορά του πελατολογίου της, γεγονός που ενδέχεται να έχει επίπτωση στα 
αποτελέσματά της και δη στον περιορισμό των πωλήσεών της. Σε κάθε περίπτωση η αποτελεσματική αντιμετώπιση και
<div>
<p>Εξαμηνιαία Οικονομική Έκθεση (1 Ιανουαρίου έως 30 Ιουνίου 2023)</p>
<p>10</p>
<p>λόγω κίνδυνος (της παγκόσμιας ύφεσης και των επιπτώσεών της) να επηρεάσει, σε ελεγχόμενο πάντως βαθμό, την</p>
<p>ρευστότητα της Εταιρείας.</p>
<p>5. Κίνδυνος αύξησης των τιμών των πρώτων υλών</p>
<p>Συνεπεία της πανδημικής αλλά κυρίως της ενεργειακής κρίσης, επήλθε σημαντική διαταραχή στις αλυσίδες μεταφορών</p>
<p>και εφοδιασμού με κύρια χαρακτηριστικά τις ελλείψεις σε βασικές κατηγορίες πρώτων υλών σε παγκόσμιο επίπεδο, τις</p>
<p>σημαντικές και συνεχείς αυξήσεις στις τιμές των πρώτων υλών καθώς και τη σημαντική αύξηση του μεταφορικού</p>
<p>κόστους. Κατά την παρούσα χρονική στιγμή ο εν λόγω κίνδυνος δεν διαφαίνεται ως ιδιαίτερα σημαντικός, καθόσον ο</p>
<p>τρόπος λειτουργίας της Εταιρείας, ήτοι της παραγωγής προϊόντων κατά παραγγελία, προσδίδει σε αυτήν την</p>
<p>δυνατότητα απορρόφησης και μετακύλισης των όποιων τάσεων ανατιμήσεως στους πελάτες αυτής.</p>
<p>Πρέπει, ωστόσο, να σημειωθεί, ότι λόγω της αναγκαιότητας διατήρησης εκ μέρους της Εταιρείας επαρκούς αποθέματος</p>
<p>ασφαλείας σε πρώτες ύλες, προκειμένου να είναι εφικτή η εξυπηρέτηση έργων άμεσης παράδοσης, υφίσταται η</p>
<p>πιθανότητα ένα μέρος των ανατιμήσεων να μην είναι δυνατό να μετακυλισθεί, ενώ παράλληλα η ρωσική εισβολή στην</p>
<p>Ουκρανία έχει προκαλέσει δυσμενείς επιπτώσεις στις τιμές του πετρελαίου και των παραγώγων αυτού με αρνητικά</p>
<p>αποτελέσματα για τις τιμές των πρώτων υλών και ως εκ τούτου ο παρών κίνδυνος αξιολογείται ως σημαντικός και ικανός</p>
<p>να επηρεάσει τα αποτελέσματα της Εταιρείας, πλην όμως κατά τον χρόνο σύνταξης της παρούσας θεωρείται ως</p>
<p>απόλυτα διαχειρίσιμος.</p>
<p>Η Εταιρεία για την αποτελεσματική αντιμετώπιση του εν λόγω κινδύνου προσαρμόζει ανάλογα την πολιτική των</p>
<p>αποθεμάτων της και προβαίνει στη λήψη των αναγκαίων και ενδεδειγμένων μέτρων, αξιολογώντας τις εκάστοτε</p>
<p>διαμορφούμενες συνθήκες.</p>
<p>6. Κίνδυνος ενίσχυσης του ανταγωνισμού από εγχώριες και αλλοδαπές επιχειρήσεις</p>
<p>Η καθετοποιημένη μορφή της Εταιρείας καθώς και οι οργανωτικές δομές που διαθέτει, της επιτρέπουν να αντιμετωπίζει</p>
<p>με το βέλτιστο δυνατό τρόπο πιθανούς ανταγωνιστές τόσο από την εγχώρια όσο και από την αλλοδαπή αγορά. Η</p>
<p>Εταιρεία κατορθώνει να διαφοροποιείται προϊοντικά, με έμφαση σε προϊόντα που χαρακτηρίζονται από βέλτιστη</p>
<p>ποιότητα από τον υφιστάμενο ανταγωνισμό. Προς την κατεύθυνση της διαφοροποίησης συντελούν  ιδίως η ποιότητα</p>
<p>των παραγομένων από την Εταιρεία προϊόντων, η παραγωγική ικανότητα που διαθέτει, η αναγνωρισιμότητα του</p>
<p>ονόματος και της καλής φήμης αυτής, η ευελιξία και η προσαρμοστικότητά της, η συνέπεια και η αξιοπιστία της, καθώς</p>
<p>και η ανάπτυξη μακροχρόνιων σχέσεων τόσο σε επίπεδο προμηθευτών, όσο και σε επίπεδο πελατών και ως εκ τούτου</p>
<p>ο συγκεκριμένος κίνδυνος αξιολογείται ως διαχειρίσιμος και ελεγχόμενος.</p>
<p>7. Κίνδυνος εξάρτησης της Εταιρείας από συγκεκριμένους πελάτες</p>
<p>Ο συγκεκριμένος κίνδυνος, τον οποίο η Εταιρεία αντιμετωπίζει διαχρονικά, λόγω του τρόπου διάρθρωσης και</p>
<p>λειτουργίας της, έχει μετριασθεί από την Διοίκηση αυτής κατά την διάρκεια των προηγουμένων χρήσεων μέσω της</p>
<p>άοκνης και συστηματικής προσπάθειας για την περαιτέρω διασπορά και διαφοροποίηση του πελατολογίου της και της</p>
<p>προσπάθειας ορθολογικότερης και αποτελεσματικότερης κατανομής των πωλήσεών της τόσο ανά γεωγραφική περιοχή</p>
<p>δραστηριότητας όσο και ανά πελάτη.</p>
<p>Πλην όμως, κατά την παρούσα χρονική στιγμή ο συγκεκριμένος κίνδυνος εξακολουθεί να αξιολογείται ως υπαρκτός και</p>
<p>αρκετά σημαντικός, ιδίως σε επίπεδο επιχειρήσεων, των οποίων η ρευστότητα και συνακόλουθα η ικανότητά τους ν’</p>
<p>αποπληρώσουν εμπροθέσμως ή/και εν γένει τις υποχρεώσεις τους, εξαρτάται από αναμενόμενες από τον ευρύτερο</p>
<p>δημόσιο τομέα εισπράξεις (πχ. πελάτες που έχουν άμεση σχέση με την εκτέλεση δημοσίων έργων). Ως εκ τούτου, η</p>
<p>Εταιρεία είναι υποχρεωμένη αφενός μεν να προβεί σε επαναξιολόγηση αρκετών εξ αυτών και όπου καθίσταται</p>
<p>αναγκαίο, να περιορίζει την όποια διασπορά του πελατολογίου της, γεγονός που ενδέχεται να έχει επίπτωση στα</p>
<p>αποτελέσματά της και δη στον περιορισμό των πωλήσεών της. Σε κάθε περίπτωση η αποτελεσματική αντιμετώπιση και</p>
</div>